
MARIJAMPOLĖS SAVIVALDYBĖS TARYBA

SPRENDIMAS
DĖL MARIJAMPOLĖS SAVIVALDYBĖS TARYBOS 2023 M. GEGUŽĖS 29 D. SPRENDIMO Nr. 1-173 „DĖL MARIJAMPOLĖS SAVIVALDYBĖS PETICIJŲ KOMISIJOS SUDARYMO IR NUOSTATŲ PATVIRTINIMO“ PAKEITIMO


Marijampolė





Vadovaudamasi Lietuvos Respublikos vietos savivaldos įstatymo 22, 24 straipsniais ir Marijampolės savivaldybės tarybos veiklos reglamento, patvirtinto Marijampolės savivaldybės tarybos 2023 m. kovo 27 d. sprendimu Nr. 1-82 „Dėl Marijampolės savivaldybės tarybos veiklos reglamento patvirtinimo“, 194 punktu, Marijampolės savivaldybės taryba nusprendžia:
. Pakeisti Marijampolės savivaldybės tarybos peticijų komisijos nuostatus, patvirtintus Marijampolės savivaldybės tarybos 2023 m. gegužės 29 d. sprendimu Nr. 1-173 „Dėl Marijampolės savivaldybės tarybos peticijų komisijos sudarymo ir nuostatų patvirtinimo“, ir 12 punktą išdėstyti taip:
„. Posėdis yra teisėtas, jeigu jame dalyvauja daugiau kaip pusė visų komisijos narių. Komisijos sprendimai priimami posėdyje dalyvaujančių Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų „už“ gauta tiek pat, kiek „prieš“, taip pat kai balsų „už“ gauta tiek pat, kiek „prieš“ ir susilaikiusiųjų kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, skelbiama pertrauka, kurios metu komisijos nariai kartu su posėdžio pirmininku aptaria nesutarimus dėl sprendimo, derina pozicijas ir siekia kompromiso. Pertraukos trukmė negali būti ilgesnė nei 30 minučių. Konkrečią pertraukos trukmę nustato Komisija. Po pertraukos balsavimas tęsiamas balsuojant trečią kartą. Jei ir po šio balsavimo balsai pasiskirsto po lygiai, laikoma, kad sprendimas nepriimtas.“.
. Nurodyti, kad šis sprendimas per vieną mėnesį nuo paskelbimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: L. Sapiegos g. 10, 44251 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka.




Savivaldybės meras

Ilona Venčkauskienė
Sprendimą paskelbti: Interneto svetainėje |X|;  TAR |_|

Projekto pavadinimas 	Dėl Marijampolės savivaldybės tarybos 2023 m. gegužės 29 d. sprendimo „Dėl Marijampolės savivaldybės tarybos peticijų komisijos sudarymo ir nuostatų patvirtinimo“ pakeitimo
Parengto sprendimo projekto tikslai ir uždaviniai 	Atnaujinti Marijampolės savivaldybės tarybos peticijų komisijos nuostatus pagal LR vietos savivaldos įstatymo ir Marijampolės savivaldybės tarybos veiklos reglamento nuostatas
Numatomos naujos teisinio reglamentavimo nuostatos, priėmus sprendimą laukiami rezultatai 	Bus įgyvendintos LR vietos savivaldos įstatymo ir Marijampolės savivaldybės tarybos veiklos reglamento nuostatos, reglamentuojančios Peticijų komisijos veiklą
Savivaldybės biudžeto lėšų poreikis ir šaltiniai 	- 
Kiti sprendimui priimti ar rengėjo nuomone reikalingi pagrindimai, skaičiavimai ar paaiškinimai 	- 
Sprendimo projekto rengėjas ar rengėjų grupė, sprendimo projekto iniciatoriai 	Peticijų komisija,	Bendrųjų reikalų skyriaus vyriausioji specialistė Ilona Venčkauskienė
Numatomo teisinio reguliavimo poveikio vertinimo rezultatai (jei tokį vertinimą reikia atlikti) 	- 
Projektas turi būti suderintas 	Peticijų komisija, Bendrųjų reikalų skyriumi, Teisės ir civilinės metrikacijos skyriumi, Administracijos direktoriumi 
Pranešėjas 	Vilija Vainalavičienė 
Adresatai, kuriems reikia siųsti sprendimo nuorašą, arba asmenys, kuriems reikia siųsti sprendimą susipažinti 	Peticijų komisijos nariai: Eugenijus Alesius, Jonas Bieliauskas, Irena Lunskienė, Lina Sarpalienė, Tarybos posėdžių sekretorė. 


